„Изграждането на малки групи като основа за християнска работа ми беше представено от Един, който не може да сбърка. Ако църквата е голяма на брой, нека членовете да бъдат групирани в малки групи, за да работят не само за църковните членове, но и за невярващите. Ако на дадено място има само двама или трима, които познават истината, нека те да се организират в работна група. Нека да не нарушават връзката на съюза си, като вървят напред в любов и единство, като се насърчават един друг да напредват и като всеки придобива смелост и сила от помощта на другите. Нека да показват християнско снизхождение и търпение, като не изговарят никакви прибързани думи и като използват дара на речта, за да си помагат един на друг в израстването в най-свята вяра. Нека да работят с християнска любов за хората извън кошарата, като забравят себе си в усилието да помагат на другите. Когато те работят и се молят в името на Христос, броят им ще се увеличава, защото Спасителят каза: “Ако двама от вас се съгласят на земята за каквото и да било нещо, каквото и да поискат, ще им бъде дадено от Моя Отец, Който е на небесата”. (Матей 18:19) {7T 21.4}“

Съкратено ръководство за изнасяне на библейски часове в група от 4 човека от Барбара Тейлър (пълното го провеждала за цял ден от 8 до 17 ч. - 18 ч.), в което тя дава някои най-важни насоки. Изнесено на 29.10.2023 г. в църквата в гр. Търговище.

Трите най-важни неща са:

1. Да се молим;
2. Да се молим;
3. Да се молим;

Състав на група от 4 човека:

1. Ръководител на групата, който е и главния говорител. Той ще се свърже с местната църква и ще намери още 3-ма човека към екипа на групата.
2. Помощник-ръководител или помощник-говорител.
3. Техническо лице. Той сменя слайдовете на екрана докато говорителят споделя темата.
4. Домакин/Домакиня.

Ръководителят на групата работи тясно с пастора на църквата и споделя информация за графика на срещите, колко човека очаква и колко са дошли. Помощник-ръководителя работи ръка за ръка с ръководителя на групата и двамата с него практикуват многократно изнасянето на темите. Техникът следи внимателно изложението и се грижи смяната на екраните да стане в правилното време. Домакинът/домакинята имат много важна роля. Той се грижи подредбата на помещението да е такава, че всеки да може добре да вижда екрана и нищо да не го закрива или пречи. Освен това не бива да се виждат никакви списания, вестници и др. за да не се отвличат хората от проповедта.

Първите 10 минути в началото домакинята ще поднесе много лека почерпка. Някакъв сок, примерно от нар, някакви бисквитки или малко кекс. Още самото начало на първата среща да каже на всички гости къде е тоалетната, за да не прекъсват презентацията за да питат за нея.

Как да привлечем хората

Всеки член на екипа от четиримата прави списък с 10 имена. Всеки в своя списък най-вероятно ще запише някой член от семейството, познат, съсед или колега, някои от работното място. Някои може да запише някой от квартала, общността, в която сме. Накрая всеки от екипа има списък с 10 имена, които ще поканим по-късно. И така, много важна задача в първата седмица след като сме направили тези списъци е всеки настоятелно да се моли за своите 10 човека, с цяло сърце да отправя молитви към Господа и да моли за всеки един: Господи, моля Святия Дух да докосне човека, така че той да отговори на поканата и да дойде на тези срещи! След като мине първата седмица, в която всеки от 4-мата се моли за хората от своя списък, групата се събират заедно и споделят имената си в общ списък и целият екип се молят за всичките 40 имена всеки ден.

След като са минали така поне две седмици в молитва, разбира се може да молите по-дълъг период ако решите, е време всеки от членовете на екипа да покани хората от своя списък да дойдат в дома на домакина. При отправянето на поканата им споменаваме, че ще имаме една среща, която ще им **донесе мир, сигурност и увереност за бъдещето**. Ние виждаме, че се случват много събития в света в момента и хората са объркани и уплашени и несигурни. Те искат да знаят какво става. Те може да имат напрежение, стрес, тревоги и може би дори депресия в момента. Такъв тип хора ще искат да дойдат, за да получат точно мир и сигурност. Много важно при поканата е, че тя е отправена лично и, че ние ги каним за една конкретна вечер и не им казваме, че ще има поредица от срещи. Има много идеи как да отправим покани за такава среща, която ще ни даде мир, сигурност и увереност в бъдещето. Тя понякога споделя лично много малки щрихи от нейното лично свидетелство за това, което Бог е направил за нея. Казва им, примерно, че когато за пръв път чула пророчествата на Даниил 2 глава, като че едва ли не някаква лампа светнала в нейната глава. И не можела да повярва как всички тези пророчества са били предварително предсказани, и са се изпълнили така точно, както по-късно учебниците по история го записват и следователно няма нужда да има никакво съмнение, че Бог определено царува, тоест това й дава мир и спокойствие. Така споделя много накратко, че това ще бъде темата за вечерта, която дава сигурност и мир Данаил 2 глава.

Освен физически лични покани, може да използваме фейсбук и инстаграм. Тоест можем да каним и хора, които не познаваме лично. Може направим реклама на тази група в интернет. Може да използваме нещо привличащо като: „Времето изтича! И Бог ни е показал всяко едно събитие, което ще се случи в близкото бъдеще, за да имаме този мир, сигурност и увереност за бъдещето. Присъединете се към в дома на…“ и пишем адреса на домакина.

Последен пример как да каним хора. Използваме малки тематични картички като брошурки. Оставяме ги на места, като хотелска стая, в джоб на дреха в магазин, на масичката в чакалнята на доктора или зъболекаря, и ако има някъде книги слагаме вътре в книгата, в упътвания в магазин и пр. където хората ще ги намерят. Тези картички са тематични например Данаил 2 гл., Как да имаме мир, Как да се молим, Кой е Христос, за Божията любов и т.н. и отзад слагаме свои координати или на групата, за да могат да ни намерят и свържат с нас.

Един пример за такава покана. В голям магазин за домашни потреби влиза дама и иска да си купи газов грил. Когато отива при грила и вдига капака и там на грила е оставена точно такова малка картичка със заглавие Истината за ада и на листовката самата снимка е пламък. Това, което никой не знаеше, е че 3 месеца преди това синът й се е самоубил. И тя се е чудела къде е синът й, искала да знае дали гори в ада, къде е той. Взела тази малка картичка вкъщи, отворила я и я прочела. Много й харесала информацията, обърнала отзад, видяла контакта и изпратила желание да й изпращат библейски уроци. Днес тя е адвентист от седмия ден.

На изхода на църквата на Барбара Тейлър в Копер маунтайн имало етажерка с такива картички. Имало различни видове и когато правят съобщенията в църквата в Събота, тя напомняла и окуражавала всеки човек, който присъства в момента като излиза да вземе поне по 7 бр., за да има да раздаде/остави поне по 1 на ден. Някои вземали цял куп, но повечето хора да имат поне 7. И така всяка сутрин, когато се събудим и имаме своето лично посвещение с Бог се молим: Господи, дай ми Божествена среща днес и да е уговорена от Теб. Господи, на когото дам днес тази картичка, нека да бъде докоснато тяхното сърце и да искат да знаят за Исус! Тя казва, че може да разказва цял ден за резултатите от това и колко много хора станали адвентисти от този начин на канене.

След като сме поканили всички 40 имена средностатистически ще дойдат 6 до 8 човека. Не се обезкуражавайте, ако по малко от тази цифра дойдат. Защото Бог работи във всяко едно сърце дори ако само 1 човек откликне. Не е необходимо да се притеснявате, защото има много силно свидетелство за такъв случай с 1 човек, който се обръща, но няма време да го сподели.

Има много, много хора тук в България, които в момента им е тежко на сърцето. Има стрес и безпокойство. Бог иска да знаете едно нещо. Бог ще отвори вратите в цяла България. И много много хора ще искат да знаят истината.

След като вече сме оформили тази домашна група, препоръчваме, знам, че това ще е малко трудно за българите, защото вие сте много приятелски настроени и много социални хора. Обичате да общувате и да прекарвате заедно доста време, но това, което може би ще бъде трудно за вас е, че в началото домакинът трябва да направи 10 минутно (само!) време за социализиране, за разговори, за контакт, за приятелство, за опознаване.

Следващото нещо, което правим е да имаме 5 минути здравна тема, която е трае точно 5 минути и да не е по-дълга. Като пример. Примерно може да покажем презентация като това, че „ако дадем на едно 12 годишно или по-малко дете да пие Кока-кола – това е равностойно на 7 дози кофеин. Затова възрастните и родителите се чудим защо детето ми е толкова хиперактивно, не може да си задържи вниманието и не се справя добре в училище.“ Групата винаги се окуражава да приготвя в началото някаква 5 минутна здравна презентация.

След това започва духовната част. Водещият говорител ще преподава урока. Неговият помощник през цялото време тихичко ще се моли в сърцето си Святия Дух да докосне сърцето на всеки човек, който е присъства. И също така наблюдава хората дали някой на лицето му е изписано, че се съмнява или се чуди по някой въпрос. Техникът сменя екраните в правилния момент по време на проповедта. И целта е ние да свършим цялото събрание в рамките на един час. И тук идва трудната част Веднага след като приключи темата, ние каним хората да си тръгнат, приключва се събранието, казваме им довиждане и се разотиваме. Не се остава след това за социализирани събрания или да си говорим за разни неща. Защо? Защото е важно след като те са били фокусирани върху проповедта, те да остана с мисли за нея и Духът да продължи да работи в тях за това, което са чули. Знаем, че това ее трудно, защото хората в България много искат да си говорят. Това е така, но е жизненоважно те да се фокусират върху това, което са чули по време на урока.

Така това е първата вечер. Вие трябва да решите колко често ще се събирате, да кажем 1 или 2 пъти на седмица, може и по-често ако желаем. И в самия край на първата вечер, преди да се разотидат последното нещо, което правим е да им съобщим каква ще бъде следващата тема и кога ще е. Каним ги да дойдат на още една тема, като им казваме, че ще се съберем на определената дата и час, че ще се радваме да дойдат и че ги очакваме с нетърпение да се видим отново примерно в Четвъртък. Не ги каним на още ХХ теми, не им казваме, че курсът е от ХХ теми, каним ги само на още 1 тема и обявяваме каква е ще е.

Следващите 3 най-важни неща след започването на темите са следните:

1. Посещавайте;
2. Посещавайте;
3. Посещавайте;

вашите хора. Да кажем 6 до 8 нови човека са дошли на вашето събрание. Разбира се в българската култура може да е различно, но това е, което ние препоръчваме. Когато за първи път отидете да ги посетите в техния личен дом е напълно възможно е те да са заети с нещо и да ги прекъснете. Така че просто чукаме на вратата и когато отворят, ние казваме: Здравей, <името на човека>, толкова е хубаво, че ти дойде на събранието последната вечер. С нетърпение очакам да се видим отново в четвъртък вечерта и ако имаш нужда да те взема с кола, аз с удоволствие ще го направя. Препоръчваме да не влизате вътре, освен ако не настояват много, но препоръчваме първото посещение да е само за кратко, да е само за да им кажем, че се радваме, че са дошли и да ги поканим за следващото събиране. Много е важно да правим тези посещения.

В края на всеки един библейски урок, който проведем трябва да завършваме урока с някакъв апел. Например, да кажем урока за Данаил 2 гл. какъв може да бъде апела ? Когато сте в малка група в дома не ги каните по начина „Излезте напред, вие които вземате решение“. Може да отправите простичък апел: „Ако искаш да си част от Божието царство, което бе показано в Данаил 2 гл. (как Бог ръководи целия свят, как световната история ще завърши с Неговото царство), моля ви да вдигнете ръка. И тогава се помолваме за всички хора и ги оставяме да си отидат вкъщи. Правим апел след всеки един урок.

Ако някой по време на урока си вдигне ръката за да зададе въпрос. Да вземем за пример, че предавате Данаил 2 гл. и някой вдигне ръка и каже, че негов близък е починал преди няколко дни и иска да знае къде е, какво казва Библията относно това и какво става след смъртта. При такъв случай е много е важно да не прекъсвате презентацията, но да кажете на този човек: „Това е много добър въпрос. Ние ще говорим по него по-нататък и с огромно желание след като свърши срещата бих желал да ви посетя, за да поговоря с вас. Или може да каже също, че точно тази тема ще покрием в дълбочина много скоро. Но не допускайте те да прекъсват вестта, продължете напред с излагането на вестта. Няма значение колко пъти някой се опитва да ви прекъсне, не позволявайте да ви прекъсне. Продължете вестта. Възможно е в групата да има посетител, който много обича да спори. И аз винаги им казвам, че това е семе от дявола. Но е много важно ние никога да не спорим с човек. Ако някой почне да спори с нас ние не се включваме по никакъв начин в спора. Продължаваме да им казваме същото нещо, че с удоволствие ще разгледаме тази тема по-късно, или че ще поговорим след темата насаме. Когато започнем насаме разговора с този човек, ние отваряме Библията. Когато човекът спори, ние никога не му представяме нашето мнение, нашите аргументи, а му отваряме Божието слово и му посочваме какво казва Библията.

След известен брой срещи ние винаги отиваме да ги посетим и се уверяваме, че те са разбрали темите, както сме ги посетили след първата и втората среща, за да ги поканим, защото като минат като минат 2,3 такива, най-вероятно те ще ни поканят вкъщи. Много важно е при тези посещения да се справим със следното, те може да имат възражение по някоя тема или да не са приели темата или нещо да не са разбрали. И в тези посещения се справяме точно това, като им отваряме Библията и показваме какво казва тя по техните възражения и как отговаря тя на техните въпроси.

Много е важно по време на срещите всеки един да получи Библия и тя да е една и съща. Например, ако имаме Данаил 2 гл. и имаме посетител млад човек, който си няма и понятие като отвори Библията къде се намира книгата на пророк Данаил и никога не е чувал за него. Тогава отделяме две минути и му обясняваме, че Данаил е бил младеж, взет в в плен от цар Новуходоносор от дома си в Ерусалим и заведен в царския двор. И тогава ние продължаваме към урока и вместо да казваме: Отворете на Данаил 2 гл., казваме отворете на страница ХХ си. Понеже всички имат една и съща Библия този текст за всички хора е на една и съща страница. Когато учите и преподавате урока и дойдете до библейския текст в Данаил, вие се обръщате по име към младия човек и му казвате: ще отворим страница ХХХ, намери Данаил 2 гл. и там стих ххх и след като се уверим, че всички го намерят, четем стиха заедно с тях, но не от екрана, Библията като всички четем и произнасяме стиха заедно. Те не бива да гледат екрана и да четат Божието слово от екрана. Те трябва да гледат към своята си Библия от там заедно всички да четат на глас това, което казва Библията. Така се затвърждава в техния ум това, което Библията казва, а не това какво екрана показва. Така че всеки път, когато вашия урок стига до библейски стих правете това, всички да четат заедно от Библията стиха, вместо от екрана.

Така след около 16-18 урока в тази групичка вече сме станали като семейство. Ние сме свързани заедно като група, храним се друг и сме част от едно чудесно семейство. И така след тази 18-та тема ние може да поканим пастора да дойде в тази група. И пастор идва да посети групата и се среща с всички хора в тази малка група. В зависимост от големината на областта може да вземем решение след 18 тема да поканим хората да продължим остатъка от семинарите в църквата. Тогава идвате на църква с групичката и сядате заедно. Вариант е цялата група да завършите остатъка от темите от 19 до края в църквата с пастора. Уверявам ви, че накрая той ще може да говори с тях, да им отговаря на въпроси, да им каже за кръщение, да им дава всякакъв вид насърчение.

И така вече имаме голяма група от нови хора в църквата. Вие знаете какво е чувството, когато за пръв път чухте благата вест за спасението на Христос, помните ли какво беше? Беше като експлозия на добри добри вести в моя ум. Радостта, когато за пръв път чуваш евангелието е направо като електричество. Ти гориш за Господа. И скоро след като се кръстиш ти искаш да поканиш всички свои приятели, да ги запознаеш с Христос и да ги поканиш на събранията на следващата група. Друг вариант как да продължим е след като сме свършили сбирките пасторът да обяви, че ще имаме евангелизационни събрания, публична евангелизация. Примерно когато бях в Боливия, те имаха много малки групички, които изучаваха Библията. Тогава дойдоха 2 пастори - Брадшоу и Костас. Поканиха хората, които са изучавали в малки групи на тези евангелизационни събрания. Понеже имаше малки групи, които бяха работиха година преди това и тези хора вече подготвени отидоха. В резултат на това имаше 5000 човека, които се кръстиха само тази евангелизация. Причината, поради която е добре да заведете на такава евангелизация вашите контакти от малката група е, че вие вече сте минали през всички библейски теми в Библията в малката групичка. Трудно е те да ги схванат от пръв път всичките и да намалят цялата мозайка на вярата. Така че, когато те дойдат след това на евангелизация те стават още по утвърдени и истините се запечатват още по-ясно в умовете им. Когато бях в Южна Америка тази млада дама, която беше посещавала малки групи. Всяка вечер тя беше много развълнувана от това, което беше чула. Когато се прибра вкъщи, тя покани всички свои познати и приятели и близки. По свой начин тя им споделяше какво беше чула предишната вечер. Тя изобщо не е била кръстена, отскоро е започнала да идва, но когато бях там по време на обучение, накрая тя самата се кръсти. Тя доведе с нея и 11 нейни приятели. И самата тя веднага след кръщението щеше да започне 1 малка група с нейните 12 приятели. Когато кръстите хора от вашата групичка е много важно да ги сложите в следващия екип за нова група. Може като домакин, може като техник, както решите. Но е критично важно да ги включите веднага в с служение. Когато Марк Финли правеше евагелизации и се кръщаваха хиляди човека като пример, те откриха, че след една година 90% от кръстените са напуснали църквата. Хората, които се кръстиха по онова време се бяха свързали с Марк Финли, имаха му доверие, но не бяха се свързали с хората в църквата, затова напускаха. В този модел с малките групи новодошлите стават част от семейството на църквата, свързани са и резултатът е, че 5 години по-късно 85% от тях са все още много активни в църквата.

Ако имате млади хора окуражавам ви да въвлечете младите хора в служба. Много е важно младите хора да служат в евангелизъм. В нашата световна организация на миряните АСИ имаме служение, което се казва Младежи за Исус. Младежите са от 15 до 20 години. Един месец преди да започне такава евангелизация, 30 дни те се посвещават на работа за подготовката. Те правят всичко, правят поканите, разнасят ги и други. И имаше 2 млади момичета, едното на 14, другата на 15 и причината, поради която 14 годишното дойде беше, че майка им е била готвач. И тези две млади момичета, заедно с другите от кампанията Младежи за Исус обикаляли улиците и раздаваха флайери с покани за евангелизационните срещи. Отишли на една врата и почукали. Чули че отвътре има някакъв шум. Но никой не излязъл затова почукали отново. Тогава едното момиче се е обърнала към другото момиче и казало, че никой няма да им отвори, да си тръгваме, а другото момиче казало (и аз съм сигурна, че това е било по внушение на Светия Дух): Нека просто да почукаме още веднъж. И почукали за последно дълго и силно. За последно това е било последен шанс. И изведнъж вратата лекичко се открехнала и там бил младеж с боядисана коса в лилаво, зелено, оранжево. Бил целият накичен с обици, имал татуировки. Тези млади момичета му се усмихнали: Здравей. Много ще се радваме да дойдеш на нашето събиране тази вечер и започнали да подават така леко брошурата. Той ги погледнал. Поклатил глава и тръгнал да затваря вратата и точно преди да я затвори малкото момиченце пуснало брошурата вътре в стаята и той затворил. Отишли при другите младежи и там започнали да си говорят. Изведнъж виждат отзад една странна кола пристига една стара катафалка. Тя намалила скоростта и спря до тях. Те се обърнали и видели, че тя се кара от точно този младеж с боядисаната коса. Момиче като го видяли се усмихнали и му казали: Ще имаш ли възможност да дойдеш на нашето събиране тази вечер? Той така вдигнал рамене и потеглил с колата, тръгнал си. По-късно вечерта вече започнала срещата и пак пристига същата кола старата катафалка, от която излиза този млад човек със зелена, оранжева и лилава коса и влиза в салона. Момичетата го виждат, поглеждат го и му се усмихват. И казват: толкова сме щастливи, че ти дойде на събранието тази вечер. И седнали с него до него. И той идвал всяка вечер. И накрая бил кръстен. Една година по късно, те отново провеждали евангелизация и влязъл един младеж, който от някъде им бил познат, бил облечен хубаво, изглеждал хубаво. Той се отишъл при тях и им казал: Спомняте ли си кой съм аз? И двете млади момчета казали, че им изглежда познат отнякъде. Той им казал: Аз съм същият младеж с боядисаната коса, на който вие почукахте преди 1 година. И след като се кръстих отидох в едно мисионерско училище, казва се Стани (Arise). И станах евангелизатор. Брат ми се кръсти също. И майка ми и баща ми те се кръстиха. И сега и брат ми и аз сме евангелизатори, но искам да ви кажа нещо. Онзи ден, в който вие почукахте на вратата преди 1 година. Аз бях седнал на дивана и до мене имаше пистолет. И аз бях решил, че ще се самоубия. Бях решил, че ще изгледам още една последна телевизионна програма и тогава ще се самоубия. И когато за пръв път дойде на вратата и почукате, аз не излязох. Но когато започнах толкова много да чукате настоятелно и дълго вие спасихте живота ми. Така, че приятели, когато при нас дойде човек и ние го погледнем. И си кажем: Този човек няма как да иска да знае за Исус. Но когато в сърцето ви наистина има тази любов, страст да споделяте евангелието с другите. Не трябва да има нито един от обхвата на вашето обкръжение, с който вие да не искате и да мислите, че не може да споделяте с него. Това е изключително важно.

Искам да споделя едно последно нещо. Вземане на решения за кръщения. Имахме такива събрания. Един млад човек е идвал всяка вечер евангелизацията, водеше си бележки. Всеки път, когато в края на всяко събрание отправяхме апел, той откликваше като вдигаше ръка или коленичеше с нас когато се молехме. Минахме през цялата поредица. И когато го посещавахме, той винаги откликваше. Накрая на една от последните сбирки му казахме: Джими, ние сме много щастливи, че ти успя да дойдеш на всички наши събрания. Ние сме много благодарни, че на всяка от темите ти приемаше веста и откликваше на апелите, вдигаше ръка и коленичеше с нас, много сме щастливи от това. Тази събота ще имаме кръщение. За хората от тази имунизация. И много ще се радваме ако ти си част от това кръщение за някои от нашата група и ние искаме ти да бъдеш част от това кръщение. И той каза: Не мога. Нашите сърца потънаха. Той каза: Аз имам 1 огромен мотор Харли Дейвидсън. И аз съм част от такъв рокерски клуб и всеки уикенд ние събираме и обикаляме с моторите. Ако се посветя като почна да пазя съботата не мога да ходя с клуба. Ние направихме апел с цяло сърце и казахме на Джими. Виж, Джими, нашето решение за Господа е всеки един момент, ние трябва да вземем това решение и ние искаме ти да бъдеш на това кръщение! И се помолихме с него. И го помолихме моли се моли се за това. Сега е време да се посветим напълно на Господа. Казах всичко това на Джими и отидохме на църква следващата събота. Всички кандидати за кръщение бяха там изправени. И внезапно преди да почне кръщението се отвори за врата отзад и влезе Джими. Той дойде директно при нас и каза: Точно това направих както ми казахте, молих се и реших: Аз искам да служа на Господа. Ще взема решение да се посветя и да следвам Исус. И ние се зарадвахме и бяхме много щастливи от това. Когато се кръсти тойи имаше на лицето на най-голямата възможна усмивка. По-късно, като се прибрах вкъщи получих съобщение. Това се случи 3 седмици след кръщението на Джими. Джими е карал мотор и един голям камион ТИР минава точно пред него. И той се е забил под камиона да мине под камиона долу и главата му била отрязана. Какво щеше да се случи ако Джими не беше си предал живота на Исус и не беше взел решение онзи ден? Затова е толкова важно, когато говорим с хората, с които изучавам Библията да им казваме, че сега е времето да посветят живота си на Господа. Може да нямате друг ден. Джими никога не си мислил, че няма да бъде на нашата земя от там насетне. Затова всеки ден да обичаме да споделяме благата вест и да имаме благословени възможности да учим хората, че сега, сега е времето да приемат Господа.

Сега ще отворим за въпроси и отговори.

Въпрос: Как да работим в малки селища, където хората ни познават и отдавна има адвентисти?

Мисля, че най добрия начин в този случай, особено ако те познават адвентистите, но не познават доктрините на адвентистите от седмия ден. Имам приятел, който беше много успешен евангелизатор. И той разказваше на своите приятели и познати, дори и на непознати. Ако това, в което вярваш не беше истинно, би ли желал да знаеш дали това, в което вярваш е напълно истинно? И някои хора казват: Не, не искам да знам нищо за това. Но може понякога някой обратно на този да се заинтересува и да каже: о да, ако има нещо, което нещо не е правилно, или което не зная, предполагам бих искал да знам.

Имам друг начин и ние го правим в нашата общност с хора, които ни познават. Например ние правим обществени вегетариански вечери. Към това правим ние на тези вечери каним гост говорител по здравни теми. И всеки, който идва на тази вечеря, освен ние служителите, които сме 5 човека, казват, че много им харесва на тези вечери с храна. Отвън на маса при вратата ние слагаме картички, малки брошурки и книжки. Имахме един случай с един господин, който стоеше до мен и ме попита: Барбара, ти защо спазваш събота? И аз казах: Изчакай малко. Отидох до масата и взех една брошурка от White Horse Ministries Steve Wohlberg с име Факти относно Съботата. И му казах: Ако имаш интерес, прочети тази книжка и ако нямаш време за цялата книга, макар да беше малка, прочети страниците само от 29 до 33. Аз ще трябва да помагам за вечерята. Прибрах се вкъщи и тогава той ми се обади. Каза: Прочетох цялата книга и ще дойда на църква в събота. Този човек, просто искаше да бъде само част от събранията на вегетарианските вечери. След това започнахме библейски уроци. Той имаше една голяма работа през лятото. Той беше началник на състезанията с мотори. Бил е на църква само два пъти последни няколко месеца. Но всяка седмица му изпращам малък библейски текст, нещо духовно и той отговаря: Знам, че си права, Барбара. Знам, че си права. Не е наша работа да убеждаваме хората. Това е работа на Святия Дух. Бог казва. Ти посей семето и остави Святия Дух да ръководи. Исус казва: Ти ги хващай, аз ще ги чистя. Знам, че може да е трудно ако имате 1000 човека в малка общност. Но ви обещавам едно нещо: Ще дойде време, в което те ще имат криза в живота си. Тя може да бъде някое световно катастрофално събитие или може нещо лично да им се случи. Но ако вашата светлина сияе с Божията любов, с радост и сте с Исус в сърцето, хората, които идват на нашата вегетарианска вечеря, те правят такива коментари защото аз знам, че те са били докоснати от Святия Дух. Една дама дойде при мен и каза: Знаеш ли защо обичам да идвам на тези вечери, Барбара? И аз й казах: Заради нашите прекрасна храна и здравната лекция. Тя каза: Защото това е единственото място, на което аз чувствам чувствам мир. Ние не знаем как Бог ще докосне сърцата на хората, но Бог знае. И ние трябва да се доверяваме на Бог, че Бог ще ни използва. Има една моя любима детска песничка: Тази малка моя светлинка. Аз ще я направя да свети. Да свети, да свети и да свети? Ако ние имаме такива сърца, които свети тази любов… Например, тази млада жена, с която с Майкъл и аз успяхме да свидетелстваме тази седмица. Аз знаех в момента, в който започна да говори, дори в мига на бавното говорене аз знаех, че е много нещастна. И знаех, че това е възможност точно в този момент да направя моята светлина да свети и Бог да работи чрез Святия Дух да докосне сърцето й. И аз вярвам без никакво съмнение, че един ден тази млада дама, вярвам, че тя ще бъде в Божието царство, защото тя прояви желание да бъде ни приятел. Най-големият проблем и моля не ме разбирайте погрешно, е че понякога като адвентисти от седмия ден ние сме клика, затворена общество. И не излизаме от нашата общност и не правим, това, което Исус направи. Ние не отиваме при тях и не им помагаме, както Исус им помагаше. Исус ги докосваше. Исус ги лекуваше. Исус ги обичаше. Ако изучавате Библията това ще ви удиви. Вие ще бъдете изумени от това, че няма да намерите нито един стих в Библията, в който Исус да е реагирал по негативен начин на оскърбленията към Него. Когато показваме любовта, която Исус имаше за Своето семейство и хора в Неговите дни, ще установим, че сърцата на хората ще бъдат докоснати от Него.

Друг пример от нашата вегетарианска вечеря. Когато изнасяме здравните лекции ни посещават някои хора, които имат рак, диабет или сърдечни болести. Тази кратка здравна лекция е клинът, който отваря врата за евангелието по късно. Ако можем да достигнем до тяхното сърце чрез здравната вест, един ден и аз вярвам, че той ще бъде много по-скоро отколкото си представяме, ще открием че много хора ще идват при нас, защото ние имаме здравната вест, имаме любовта на Исус. Ние имаме вест на мир, на сигурност и увереност за бъдещето за всеки 1 човек. И един ден много скоро, няма да е далеч във времето ще видим как хората сами идват при нас, защото ще видят в нас, че ние имаме нещо, от което те се нуждаят за техния живот. Желая да ви окуража дори и да имате съседи, които ужким познават адвентистите, но не знаят нашата вест. От поредицата картички има една, която представлява мини книжка Пътят към Христос. Споделих, че Майкъл ще изпрати 1 от главите на Пътя към Христос към 1 млад приятел, който беше много силна опитност тази седмица и аз вярвам, че това ще бъде врата, за да може той да види цялата книга. Това е може би най-добрата книга от книгите, които може да споделите с хората - Пътят към Христос. Мога да отида на 1000 врати. Мога да се моля всеки път преди да отида при тази врата и да кажа: Господи не, знам какви са нуждите на този конкретен човек, но Ти ги знаеш. И сега, когато оставям тази картичка или Пътя към Христос се моля техните сърца да бъдат убедени от Твоя Святи Дух. И това е всичко, което може да направим. Защото ние знаем, че целият свят ще отиде след звяра рано или късно. Но ви обещавам тогава ще има огромно количество хора, които ще дойдат в нашата църква. Това ще са остатъкът, който ще ни даде голяма усмивка, радост и щастие, че може да го доведем до Исус. Това е нашето служение, да споделяме, това е нашата работа.

Както си спомняте в моето детство аз живеех с огромен страх да не бъда отхвърлена. Когато за пръв път бях кръстена, за мен беше трудно да казвам „не“. Примерно качвам се на самолета и обикалям целия свят и си нося моите малки картички. За да дойда в България трябваше да сменя 3 полета. Бях седнала до един господин, който летеше до Вашингтон. По професия беше стюарт и той щеше да лети до Франкфурт, Дубай и др. като част неговата професия. И още до много други места разказваше, че ще лети като част от неговата работа и ми каза, а ти какво правиш? Аз в момента към България. Ще правя обучение за „Ново начало“ и обучавам хората как да започнат малки групи за изучаване на Библията. Когато виждаме всички разрушения и катастрофи по целия свят в момента ние знаем, че Исус идва скоро. Знаете ли какво ми отговори? Вярвам, че си права. И аз се усмихнах и започнахме да си говорим. И му дадох 2 такива картички преди да се разделим. Той ги погледна и каза: Със сигурност ще ги прочета. Не знам какво ще стане с него. Това беше единствената възможност да споделя нещо с него. Но аз ходя с много полети. Аз се усмихвам и казвам, че бих желала да споделя такава картичка. И понякога те ще се намръщят. Ще кажат: Не. Това, разбира се, наранява чувствата ни. Тогава си спомням, че Исус каза: Не отхвърлят теб, Барбара, те отварят мен. И тогава в този случай аз просто се помолвам: Един ден този човек да пожелае да приеме Христос. Но ви уверявам, че когато пътувам със самолета винаги пленявам хората да ме слушат. Ако повечето нямат слушалки, защото все повече хора слагат слушалки в момента в самолета, аз споделям от моето лично свидетелство как Бог ме е благословил. И по тази причина имам много контакти на хора, заради моето свидетелство желаят да поддържаме връзка. (Това е много силен метод – да споделите свое лично свидетелство в рамките на 2 минути. То трябва да се репетира. Не е необходимо да убеждавате и да проповядвате. Казваш какъв си бил и какъв си сега и Барбара казва, че точно това прави и тя то работи много мощно. Хората желаят да чуят още повече след това.) Молитва: Многомилостиви небесни Татко! Моля те, скъпи Господи, моля Те помогни ни да имаме страст да споделяме Христос! Помогни ни да виждаме и чувстаме спешността на времената, в които живеем! Всеки един ден ни помагай да бъдем свидетели за Теб! В името на Исуса, амин!

Послепис: За сестрата, която попита как да достигнем тези 1000 човека в нашата общност. Сетих се една поговорка: има 1000 ефекта на едно добро деяние. Може би вашата църковна група от 7 човека адвентисти или колкото са ще може да намерите няколко човека във вашето селище, за които да имате време да им помогнете като ги обикаляте и ако са болни например да им занесете храна или може те да вършат нещо в двора или в градината и да им помогнем с нещо. Когато ставаме по-възрастни, остаряваме. Искам да ви кажа понеже много хора питат на колко съм години. Аз съм на 81 години млада. Така че ти си възрастен толкова на колкото се чувстваш, за това на всички казвам, че аз съм на 39 години, защото се чувствам на 39. Но мога да ви кажа, че когато извършат добро деяние към мен, това отваря моето сърце към тяхната любов. И това може да отвори сърцата на хората, за да им споделим Евангелието. Така че ако искате да отворите сърцата на 1000 или 100 човека във вашето село, може би направете една кратка здравна лекция или както казах правете деяние на добро към вашите съседи. Това е, което си мислих на обяд относно този въпрос.

Други практични съвети:

Текста на презентацията да бъде в две копия, едно за говорителя за да казва текста и едно за техника, за да знае кога да сменя екрана. Разказва опитност да възрастна двойка в щата Уисконсин, тя на 80, той на 90. Тя ходела на църква, той не искал. След обучението тя решила да направи домашна група у тях, но той не иска, но тя много му мрънкала и молела и накрая той се съгласил. Имало говорител, тя била домакин и тя го молела пак така дълго той да й бъде техник. Той като техник трябва да чете текста и внимателно да слуша говорителя за да сменя навреме екрана. Сещате как завършва това, нали? След 48 г. отказване той бил кръстен. Така може да евангелизирате някой, който не е адвентист, кажете му, че не разбирате нищо от техника и го помолете той да ви служи като техник. Боже да направи чудо.

Относно здравната лекция в началото - ако ви се стори че някои от уроците са по-дълги, вие може да ги съкратите за да се съберете в един час, но каквото и да правите, уверете се, че вестта остава ясна.

Препоръчваме ако имаме есктровертен говорител, който обича много да говори, да не се отклоняваме много от текста. Хората са много заети и уморени и е добре ако успеем да направим лекцията в рамките на един час. В противен случай някои посетители може да спрат да идват. Ако има дълъг параграф и се налага да се съкрати, може да го съкратите, но го съгласувайте с техника, за да знае той кое кога ще съкратите и да може да премине към следващия екран.

Винаги казвам, че когато споделяме урока, той да не е само в нашите умове, но и в нашите сърца, да споделяме със страст, с любов. Също да имаме контакт с очите на хората и те да усещат, че ние живеем това, което изнасяме, а не просто им предаваме някаква лекция. И колкото повече практикуваме, толкова по-добри ще ставаме.

Помощник-говорителят трябва да може да проповядва толкова добре, колкото главния говорител, защото може да се случи нещо да е възпрепятстван да дойде или да се разболее.

Много е важно да практикувате, добре е пред огледалото, за да виждате какво виждат другите, когато вие изнасяте. Много е важно да се молите Бог да ви управлява и ви води.

Изключително важно е в края на всеки урок да имате апел. Всеки един урок има примерен апел, който ви дава представа какъв да бъде той, но искам вие всеки път, когато свършите урока, да направите един много личен апел. Това е най-доброто, което може да направите. Може да не са чули лекцията или част от нея, но да чуят апела от вашето сърце.

Умолявам ви след това обучение да се помолите, всеки един от вас. Да кажете, Господи, искам ли да започна да споделям евангелието с моите близки, приятели, колеги? Искам ли да се включа по някакъв начин в евангелизационна група? Може да не сте вие говорителя, но Бог влага в сърцето ви желание да бъдете домакин, да отворите дома си. Може да иска да ви помогне да станете техник. Умолявам ви да се молите Господ за това и да кажете: Господи, аз съм на Твое разположение и желая да служа като твой работник. Помогни ми да слушам внушенията на Святия Дух и Той да ми казва какво искаш да правя. Обещавам ви, на всеки един, че Святия Дух ще прави чудо след чудо във вашия живот. И ако искате да сте утвърдени в истината вие трябва да я споделяте. И се молете: Господи, помогни ми да намеря този човек, който иска да знае за Твоята любов и спасение!

Веднага щом се основе църква, проповедникът трябва да впрегне членовете в работа. Те ще имат нужда да бъдат обучени как да работят успешно. Нека служителят да посвети по-голямата част от времето си на обучение, вместо на проповядване. Нека да учи хората как да предават на другите познанието, което са придобили. Макар че новообърнатите трябва да бъдат учени да искат съвети от по-опитните в делото, те също трябва да бъдат учени да не поставят служителя на мястото на Бога. Служителите не са нищо друго, освен човешки същества - хора, обкръжени с немощи. Христос е Този, от когото трябва да очакваме ръководство. “И Словото стана плът, и обитаваше между нас... пълно с благодат и истина.” “Защото ние всички приехме от Неговата пълнота и благодат върху благодат.” (Йоан 1:14, 16) {7T 20.1}

Силата на евангелието трябва да слезе върху създадените групи, като ги подготви за служене. Някои от новообърнатите ще бъдат толкова изпълнени с Божията сила, че веднага ще влязат в делото. Те ще работят така усърдно, че няма да имат нито време, нито наклонност да отслабват ръцете на братята си чрез нелюбезно критикуване. Единственото им желание ще бъде да занесат истината до недостигнатите области. {7T 20.2}

„Нека вестта на евангелието проехти в нашите църкви, като ги призове към всеобщи действия. Нека църковните членове да растат във вяра, като черпят ревност от своите невидими небесни съюзници, от съзнанието за техните неизтощими източници, от величието на начинанието, с което са се заели и от силата на своя Водач. Тези, които поставят себе си под управлението на Бога, за да бъдат ръководени и направлявани от Него, ще уловят неизбежния ход на събитията, определени от Него да се случат. Вдъхновявани от Духа на Този, който отдаде живота Си за живота на света, те няма повече да стоят в сковано безсилие, като изтъкват какво не могат да направят. Вземайки небесното всеоръжие, те ще излязат на бой с желание да отидат и да рискуват за Бога, като знаят, че Неговото всемогъщество ще задоволи техните нужди.“ {7Т 14.2}